tomron87/hebrew-wikipedia-sentences-corpus huggingface dataset:
משפט: תהי קבוצה ותהי מערכת-π.
נשים לב שכל סיגמא-אלגברה היא בפרט גם מערכת-λ, ולכן ברור כי לכל משפחה של תתי-קבוצות מתקיים .
משפט π−λ מוסיף כי אם היא מערכת-π, אז היא למעשה סיגמא-אלגברה.
אזי היא מערכת-λ המכילה את .
הוכחת הלמה: ברור כי .
מתקיים כי , וזהו הפרש של שתי קבוצות השייכות ל-, לכן .
בהינתן סדרה העולה ביחס להכלה, אז ברור כי , לכן .
הוכחת המסקנה: מהלמה נובע שלכל מתקיים כי היא מערכת-λ המכילה את , לכן נובע כי .
באופן דומה להוכחת הלמה ניתן להראות כי היא מערכת-λ המכילה את , ומכך נובע כמו קודם כי , כלומר לכל מתקיים .
מהיות מערכת-λ נובע כי , ולכן גם .
נציג , וברור כי הסדרה עולה ביחס להכלה, ולכן .
משפט π−λ מספק כלי חזק לזיהוי של מידות ולאפיונן.
מידה היא סיגמא-סופית אם המרחב מהווה איחוד בן-מניה של קבוצות בעלות מידה סופית.
טענה: תהי מערכת-π על מרחב X, ויהי המרחב המדיד הנוצר על-ידה.
תהי מידה סיגמא-סופית על המרחב הזה כך שקיימת לפחות קבוצה אחת המקיימת .
אזי המידה נקבעת ביחידות על כל , על-פי ערכיה על .
בפרט למשל עבור המרחב יחד עם סיגמא-אלגברת בורל שלו, מידה נקבעת באופן יחיד באמצעות ערכיה על התיבות.
כלומר, קיימת מידה יחידה על שמקיימת:
הוכחה: יהיו זוג מידות המזדהות על המערכת-π .
ניתן להראות כי זו מערכת-λ המכילה את , ולכן ממשפט π−λ נובע כי היא מכילה את .
כעת השוויון הכללי לקבוצה מדידה כלשהי נובע מסיגמא-אדיטיביות ומרציפות המידות, תוך שימוש בשרשרת המכסה את המרחב:
מערכת בקרת משיכה , היא מערכת משנית לבקרת יציבות (ESP) בכלי רכב מנועי, המשמשת למניעת אובדן אחיזה של גלגלי הרכב בכביש.
בקרת משיכה מופעלת כאשר המצערת ומומנט המנוע אינם תואמים.
במידה וגלגל מניע מחליק עקב העדר אחיזה, בקרת המשיכה תפחית את כוח המנוע המגיע לגלגל המחליק באמצעות בלימה של הגלגל המחליק או הפחתת כוח המנוע באמצעות שליטה על המנוע.
לאחר תאוטת הגלגל תחודש האחיזה והרכב יוכל להאיץ קדימה בבטחה ובמהירות.
מערכת בקרת המשיכה מבצעת פעולה הדומה לנעילת דיפרנציאל אך נדרשת החלקה בטרם תתבצע הנעילה כך שהמהירות העוברת בתחילה לגלגל המחליק תנותב לגלגל בעל האחיזה באמצעות הדיפרנציאל ולאחר כי הגלגל המחליק נבלם באמצעות מערכת בקרת המשיכה והבלמים של הרכב.
הפעולות שהמערכת נוקטת כוללות אחד או יותר מהשלבים הבאים:
כוח הבלימה מופעל על גלגל אחד או יותר
הפחתה או הפסקה של רצף ניצוצות לצילינדר אחד או יותר
הפחתת דלק לצלינדר אחד או יותר
סגירת המצערת, במידה ואפשרות זו קיימת ברכב
ברכבים בעלי מגדש טורבו, הדחף נשלט על ידי סולנואיד והוא משמש על מנת להפחית את הדחף וכתוצאה מכך מפחית את עוצמת המנוע
בדרך כלל, מערכת בקרת משיכה חולקת את חיישן מהירות סיבוב הגלגל עם מערכת ה-ABS.
פעילות התא היא תהליך מורכב המתחלק לשלבים, כאשר כל אחד מהשלבים תלוי גם בשלב שקדם לו.
באופן הזה התא מבקר את פעילותו התקינה ומצליח לפעול בהתאם לצורך, כדי לשמור על כל התהליכים החיוניים באורגניזם החי.
פעילות בקרת חלוקת התא חיונית בין היתר לתהליכי הרבייה, חידוש רקמות, פעילות מערכת חיסונית, גדילה ומגוון תהליכים אחרים, המשתנים בין האורגניזמים השונים.
פגיעה במערכת רגולטיבית זו עלולה לשבש תהליכים פיזיולוגים באורגניזם החי ולמנוע התפתחותו התקינה.
התא מתחלק על פי רצף אירועים מאורגן, הכולל שכפול תוכן התא וחלוקת התא לשני תאים נפרדים.
תהליכי שכפול DNA וחלוקת התא מהווים את מחזור התא (Cell Cycle), מכניזם החיוני להתרבות והמשכיות בכל היצורים החיים.
ביצורים החד תאיים (כגון: שמרים ו/או חיידקים), כל חלוקה תיצור אורגניזם שלם במלואו.
לעומת זאת, ליצירת אורגניזם רב תאי יידרש רצף ארוך ומורכב של חלוקות.
כך למשל, בגוף מיוצרים מיליוני תאים, במגוון סוגים, בכל רגע נתון, אשר מהווים חלופה לתאים המתים שמתחלפים.
כל זאת, כדי שגוף האדם יוכל להתקיים ולחדש רקמות במהלך החיים.
במידה וחלוקות אלה ייעצרו (למשל: כתוצאה מחשיפה ממושכת לקרינת רנטגן נרחבת), גוף האדם יקרוס תוך ימים ספורים.
מערכת ארגון ובקרה של מחזור התא השתמרה לאורך אבולוציה של מיליוני שנים, נחקרה במגוון מחקרים ונבדקה על טווח רחב של מערכות, החל משמרים ועד לתאי יונקים.
כל אלו תרמו להבנה כי מדובר במערכת אשר אחידה בכל התאים האאוקריוטים.
מחזור התא הוא תהליך מגוון, המשתנה בהתאם לסוג האורגניזם ובהתאם לשלב הספציפי בו מצוי האורגניזם בחייו.
יחד עם זאת, האורגניזציה הבסיסית של מחזור התא אוניברסלית בכל התאים האאוקריוטים, היות שבכולם ניתן להבחין במנגנון ובמכניזם בקרה זהים, האחראים לוויסות שלבי מחזור התא.
אורגניזציה זו, בסיסית ככל שתהיה, היא הכרחית לקיום הפונקציה החיונית ביותר של התא – העברת האינפורמציה הגנטית המצויה בתא לדורות הבאים.
כדי לייצר שני תאי בת (Daughter Cells), בעלי תוכן גנטי זהה, ה-DNA המצוי בכל כרומוזום חייב ראשית לשעתק (Replicate) את עצמו לשני עותקים מלאים.
לאחר מכן, כרומוזומים אשר עברו שעתוק (Replication) צריכים לעבור חלוקה (Segregation) מדויקת לשני תאים, כך שכל תא יקבל עותק אחיד ושלם מכל גנום.
תאים אאוקריוטים סיגלו לעצמם לאורך האבולוציה, מערכת שלמה המורכבת מקומפלקס חלבוני רגולציה (Regulatory Proteins), הידועה כמערכת בקרת מחזור התא (Cell Cycle Control System), מערכת האחראית על ניהול מחזור התא התקין.
ליבת המערכת מושתתת על סדרות מאורגנות של תפניות ביוכימיות (Switches), המעוררות אקטיבציה של השלבים המרכזיים במחזור התא, לרבות שכפול כרומוזומים וחלוקת התא.
במרבית התאים, מערכת הבקרה מכילה רגולציות נוספות באמצעות אותות (סיגנלים), הן מתוך התא והן מחוצה לו.
בתוך התא מערכת הבקרה מנטרת את ההתקדמות דרך מחזור התא עצמו, ובמידת הצורך מעכבת את השלב הבא עד שהשלב שקדם לו הושלם באופן מלא ומדויק.
כך למשל, מערכת הבקרה לא תאפשר הכנות לשלב חלוקת התא אלא רק לאחר ששלב השכפול הושלם.
המערכת אחראית גם לניטור התנאים שמחוץ לתא, כך למשל בבע"ח (יצורים רב תאיים) קיימת מערכת אותות (המגיעים מתאים אחרים ויוצרים גירוי) אשר במידת הצורך, ממריצים חלוקת תאים ו/או מעכבים יצירת תאים (באמצעות חסימת האותות).
מכאן שמערכת בקרת מחזור התא בעלת תפקיד מרכזי ברגולציה של כמות התאים הנתונה ברקמות הגוף.
בעת פגיעה במערכת זו, ייתכן ייצור עודף של תאים, שיתבטא למשל במחלת הסרטן.
בנוסף לשכפול הגנום, מרבית התאים משכפלים גם את תוכנם (אברונים ומקרומולקולות), כדי למנוע הקטנת תאי הבת במעבר מחלוקה לחלוקה.
כלומר, כדי לשמר את גודל התא, קיימת קואורדינציה בין חלוקת התא למסת התא הגדל.
הפונקציה הבסיסית ביותר במחזור התא היא שכפול מדויק של כמות DNA בכרומוזומים וחלוקה של התא.
תהליכים אלו מגדירים את שתי הפאזות העיקריות במחזור התא:
S phase (סינתזת DNA) – שכפול הכרומוזומים.
פאזה הנמשכת 10–12 שעות ומשתרעת על פני חצי מזמן מחזור התא.
M Phase (מיטוזה) – הפרדת (Segregation) הכרומוזומים וחלוקת התא.
פאזה הנמשכת לפרק זמן קצר יותר (בערך כשעה) וכוללת בתוכה שני אירועים משמעותיים:חלוקת הגרעין (Nuclear Division) או מיטוזה (Mitosis) וחלוקה ציטופלסמטית (Cytoplasmatic Division) או ציטוקינזה (Cytokinesis).
בסוף S phase מולקולות ה-DNA מתחברות למבנה הקרוי זוג כרומטידות אחיות (Sister chromatids), עד לפירוק מעטפת הגרעין (בשלב המיטוזה).
כאשר מתנתקת מעטפת הגרעין (בהמשך שלב המיטוזה), זוג כרומטידות אחיות מתחברות לכישור המיטוטי (Spindle apparatus) ונמשכות לקטבים מנוגדים של הכישור, עד למבנה בו כל הכרומטידות האחיות ממוקמות במרכז הכישור (בשלב המטא-פאזה).
לאחר מכן מתרחש פירוק החיבור (Cohesion) בין כל זוג כרומטידות אחיות (בתחילת שלב האנא-פאזה).
כל כרומטידה נמשכת לקוטב הנגדי והכרומוזומים נארזים חזרה למעטפת הגרעין (בשלב הטלו-פאזה).
תהליך הציטוקינזה (Cytokinesis) מסיים את החלוקה באמצעות חציית התא לשני תאי בת נפרדים.
מרבית התאים דורשים יותר זמן לצורך גדילה והכפלת מסת החלבונים והאברונים בתא, מהזמן הדרוש לצורך שכפול כרומוזומים וחלוקת התא.
כדי להקנות את הזמן הדרוש לגדילה, שלב ה- S מופרד משלב ה- M באמצעות Gap phase:
G1 Phase – בין פאזה M ופאזה S.
G2 Phase – בין פאזה S ומיטוזה.
מכאן שמחזור התא האיקריוטי מתחלק סה"כ ל-4 פאזות: G1, S, G2, M.
שלושת השלבים הראשונים מאוחדים לשלב האינטרפאזה (Interphase), המשתרע על פני 23 שעות מתוך 24 שעות במחזור התא.
השעה הנותרת תיועד לשלב ה-M וגדילת התא תתרחש תוך כדי מחזור התא החדש שנוצר (מלבד במקרה של מיטוזה).
שני שלבי ה-Gap מהווים שלבים מעכבים שמקנים זמן גדילה לתא ובנוסף מספקים לתא ניטור ומעקב של תנאים חוץ ותוך תאיים (התקדמות מחזור התא תלויה גם בתנאים אלו), כדי להבטיח תנאים מתאימים והכנות הדרושות לשלבי ה-S וה-M.
התא חייב להבטיח לעצמו את התנאים האולטימטיביים לשלבים אלו, שכן משם יהיה חייב להתקדם לשכפול וחלוקה בתהליך מעגלי אשר נע קדימה בלבד.
לצורך כך חיוני שלב G1 phase, המאפשר לתא לדחות התקדמות במעלה G1 Phase באם תנאים חיצוניים או תנאים חוץ תאיים אינם תואמים את דרישות התא.
במידת הצורך "יקפיא" התא (G0 Phase) את התקדמותו לימים, שבועות ואף שנים עד שיתקבלו התנאים המתאימים או עד שהאורגניזם או התא ימותו.
באם התקיימו התנאים הדרושים, התא יאפשר התקדמות במחזור התא לכיוון סוף שלב G1, הקרוי גם Start.
משם יהיה חייב לעבור שכפול DNA (אפילו במידה והאותות החוץ תאיים המעודדים גדילה וחלוקת התא יוסרו).
מאפייני מערכת בקרת מחזור התא
המערכת בעלת אות בינארי שתפקידו להפעיל את השלב הבא בצורה מוחלטת ובלתי הפיכה, רק לאחר שהמערכת וידאה כי השלב הקודם הסתיים במלואו.
למשל: רק לאחר דחיסה מלאה של כרומוזומים או פירוק מלא של מעטפת הגרעין.
מערכת הבקרה היא מערכת עמידה ומהימנה, בהיותה (בין היתר) מכילה מערכת גיבוי שלמה למקרה של חוסר במרכיבים מסוימים או במקרה של תהליך שכשל.
כת הבקרה היא מערכת סתגלנית, תכונה המאפשרת לה להתאים את עצמה למגוון רחב של תאים או להגיב לאותות תוך וחוץ תאיים משתנים, לפי צורך.
מכניזם הבקרה ספציפי לכל שלב, כאשר הזמן המוקצב לכל שלב אינו תלוי בהצלחת השלב עצמו (כלומר, ממשיך לפעול גם אם השלב לא הסתיים בהצלחה).
למשל: במקרה בו סינתזת DNA שלא הסתיימה בהצלחה בזמן, התא ישאף להמשיך לשלב הבא בכל מקרה.
בשלב הזה תכנס לפעולה מערכת הבקרה, אשר תושפע מאותות המגיעים אליה בשלב הזה, המאותתים לעכב את ההתקדמות ל-M phase.
העיכוב מקנה זמן לתיקון או החלפה, אשר למשל יכולים למנוע בהמשך יצירת תאים המתקדמים לשלבים הבאים במחזור התא למרות שאינם בשלים.
מערכת בקרת מחזור התא מבוססת על סדרות של אקטיבציות ביוכימיות המקושרות ביניהן, כאשר כל אחת מהן מאתחלת שלב ספציפי במחזור התא.
המערכת נעזרת במתווכים חיוניים שתפקידם לשמור על דיוק ומהימנות בכל שלב ושלב במהלך מחזור חיי התא.
אופן הבקרה על פעילות מחזור התא
במרבית התאים האאוקריוטים, מערכת הבקרה פועלת דרך שלושה מעברים רגולרטיביים (Cell cycle checkpoint):
(Start point (yeast – בסוף שלב G1, בטרם התא מייעד את עצמו באופן סופי לשלבי השכפול והחלוקה.
G2-M DNA damage checkpoint – בשלבים המוקדמים של המיטוזה (המטא-פאזה), לפני שכרומוזומים מתחברים לכישור.
Spindle checkpoint) Metaphase-to-Anaphase) - לפני שמערכת הבקרה מאותת להפרדת כרומטידות אחיות והשלמת תהליך המיטוזה והציטוקינזה.
מערכת הבקרה תדאג לחסום את המעבר בכל אחד משלושת המעברים המצוינים לעיל, באם זיהתה בעיה תוך או חוץ תאית.
למשל אם זוהתה בעיה בשכפול ה-DNA, היא תעכב את התא במעבר G2\M Checkpoint עד לתיקון הדרוש.
המרכיב המרכזי של בקרת מחזור התא שייך לקבוצת אנזימי קינאז וקרוי Cdks (Cyclin-Dependent Kinases).
חלבונים אלו בעלי רמת פעילות שעולה ויורדת במהלך מחזור התא בהתאם לצורכי התא, פעילות שתפקידה בסופו של דבר להוביל את התא לשלב הבא במחזור חייו או לחלופין לקחת חלק באירועים משמעותיים אחרים במחזור התא.
עלייה בפעילות Cdk במעבר G2\M Checkpoint, מעלה את רמות הזירחון (Phosphorylation) של החלבונים האחראים לבקרה על דחיסת כרומוזומים (Chromosome Condensation), פירוק מעטפת הגרעין, הופעת הכישור ואירועים נוספים המתרחשים בתחילת המיטוזה.
שינויים ברמות הציקלינים (Cyclin) ב-Cdk מבוקרת באמצעות קומפלקס אנזימטי ו/או חלבונים אחרים האחראים על רגולציה של חלבוני הקינאז, כאשר העיקריים מביניהם הם חלבוני הציקלין.
חלבונים אלו נקשרים בחוזקה לקומפלקס Cdk, מה שמאפשר הפעלת פעילות קומפלקס חלבוני קינאז.
כמות הציקלינים פוחתת בין כל מחזור שהתא עובר, בעוד שרמות חלבוני Cdk נותר קבוע (לפחות בתאים הפשוטים).
חיבור חלבוני הציקלנים לקומפלקס Cdk, מפעיל קומפלקס Cycline-Cdk אשר פעילותו מתבטאת במספר אירועים.
קיימות ארבע קבוצות ציקלינים, כל אחת מותאמת לשלב ספציפי במחזור התא (תאים אאוקריוטים דורשים לפחות 3):
G1-Cyclins – ציקלינים המפעילים קומפלקס G1-Cdk, שמבטא פעילות ציקלינים מסוג G1\S-Cycline.
G1\S-Cycline – ציקלינים המפעילים קומפלקס G1\S-Cdks בסוף שלב G1, מה שדוחף את מחזור התא לכיוון Start Checkpoint.
בשלב S-Phase רמת הציקילינים מהסוג הזה פוחתת.
S-Cycline – ציקלינים המפעילים קומפלקס S-Cdks אחרי הכניסה לשלב ה- S, כדי לעודד שכפול כרומוזומים.
רמתם נותרת גבוהה בתא עד לשלב ה- M, כאשר בנוסף ציקלינים אלו משמשים לעזר בחלק מאירועי המיטוזה.
M-Cyclins – ציקלינים המפעילים קומפלקס M-Cdks, כדי לאותת על כניסה לשלב M, ב- G2\M Checkpoint.
ציקלינים אלו יפורקו במהלך שלב ה- M.
במהלך G2 Phase ציקלינים המתחברים ל-Cdks יוצרים קומפלקס Mitosis Promoting Factor) MPF) אשר עליה ברמתו מעל הסף הדרוש מהווה איתות לתהליך המיטוזה.
כאשר שלב M הושלם במלואו, מכניזם המורכב בין היתר מקומפלקס MPF מעודד יצירת אנזימים האחראים לפירוק ציקלינים ודיכוי פעולתם.
ירידה ברמת קומפלקס MPF משמש כאינדקיציה לסיום שלב M.
מה שמתבטא בשלב G1 המתמשך באופן יציב בדרכו לשלב S במחזור התא הבא.
מערכת בקרת מחזור התא אחראית להכוונה והתקדמות מחזור התא.
במקביל, מבקרת את פעילות מחזור התא, כך שכל שלב יעשה בזמן המוקצב ובסדר הנדרש.
מערכת הבקרה מגיבה למגוון אותות, תוך או חוץ תאיים, ובמידת הצורך בולמת את המעבר לשלב הבא עד לקיום התנאים המיטביים.
פעילות קומפלקס Cycline-Cdk מושפעת בין היתר מזירחון תת-יחידות Cdk, חיבור Cdk לחלבונים אחרים, פירוק ציקלינים (Proteolysis) ותעתוק הגנים המקודדים לרגולטורים של Cdk.
מערכת הבקרה תלויה גם בקומפלקסים אנזימטיים אחרים, כגון: Anaphase-promoting complex ו-SCF complex אוביקוויטין ליגאז, המובילים לרצף אירועים שיתבטאו בסופו של דבר בפירוק חלבונים רגולטוריים המשפיעים על תהליכים קריטיים במחזור התא.
מערכת אשראי חברתי (במנדרינית תקנית: 社会信用体系) הוא שמה של מערכת דירוג לאומית שפותחה על ידי ממשלת סין העממית.
עד שנת 2020( לא מעודכן בעליל), היא צפויה לדרג ולהעריך את המוניטין הכלכלי והחברתי של כלל אזרחי ועסקי הרפובליקה העממית של סין.
עדיין לא ברור אם המערכת תהיה מערכת משולבת שתכלול דירוג אשראי ורשימות שחורות של בעלי סיכון והאם תנוהל על ידי משרדי ממשלה, חברות פרטיות, או אם זו תהיה מערכת אחת מאוחדת.
לא ברור גם אם זו תהיה מערכת רווחה חברתית בעלת דירוג אשראי לכלל האזרחים והעסקים.
נכון לאמצע שנת 2018, הוטלו כמה הגבלות על האזרחים, אשר התקשורת הממלכתית תיארה כצעד ראשון לקראת יצירת מערכת אשראי חברתית לאומית.
המערכת מהווה צורה של מעקב המוני אשר משתמשת בטכנולוגיית ניתוח נתונים.
המערכת מורכבת ממדדים פיננסיים (תשלום מס הכנסה ופרעון הלוואות), מדדים חברתיים (עבריינות, ציות לחוקי תנועה, התנדבויות וכן הלאה), ומדדי אינטרנט (בעיקר מאפייני גלישה).
הדירוג הסופי משפיע על היבטים שונים בחיי הפרט לרבות גישה לשירותי גלישה, גישה למשרות ממשלתיות, למלונות יוקרה והאפשרות לטוס.
כל המדדים מאשרים למערכת לקבוע עבור כל אזרח האם הוא ראוי להלוואה, משרה ואף זוגיות.
מטרת הפרויקט, כמוצהר: "לאפשר לאמינים שבינינו להלך בכל מקום תחת השמיים, בעוד שללא אמינים יהיה קשה להלך אפילו צעד אחד".
ב-14 ביוני 2014, מועצת המדינה הסינית פרסמה מתווה למערכת אשראי חברתי לאומי, תחת הכותרת "הודעת מועצת המדינה בדבר הנפקת מתאר תכנון לבניית מערכת אשראי חברתי (2014-2020)".
התוכניות מציגות את רצון הממשלה בהקמת מערכת אשראי חברתי שתחל לפעול עד שנת 2020. המטרה היא "להעלות את המודעות ליושרה ורמת האמינות בתוך החברה".
המערכת מוצגת כאמצעי מושלם ל"כלכלת השוק הסוציאליסטי" (完善社会主义市场经济体制), כמו גם חיזוק וחידוש המשילות על החברה (加强和创新社会治理).
כל מצביע על כך, שהממשלה הסינית רואה במערכת כאמצעי יעיל כדי לווסת את הכלכלה ברמה העסקית וגם ככלי של ממשל כדי לכוון ולשלוט בהתנהגות של אזרחי המדינה.
קווי המתאר מתמקדים בארבעה תחומים: "כנות בענייני הממשלה" (政务诚信), "יושר מסחרי" (商务诚信), "שלמות חברתית" (社会诚信), ו"אמינות משפטית" (司法公信).
תוכניות הממשל הסיני כוללות תוכניות להערכת אשראי עבור עסקים הפועלים בסין.
מערכת האשראי החברתי הוא דוגמה לגישה הסינית ל"עיצוב ברמה העליונה" (顶层设计).
המערכת מנוהלת על ידי מה שמכונה "הקבוצה המרכזית המובילה להעמקה מקיפה של רפורמות".
ב-2013, בית המשפט העליון החל ברשימה שחורה של חייבים ובעלי חוב עם כשלושים ושניים אלף שמות.
הרשימה תוארה על ידי התקשורת כצעד ראשון לקראת יישום מערכת האשראי החברתי הלאומית.
בשנת 2015 הבנק העממי של סין העניק רישיון לשמונה חברות להתחיל בהפעלת מערכות ניסיוניות של אשראי חברתי.
בין אלה שהורשו לכך הן חברת Sesame Credit, אשר שייכת לחברת Alibaba Group ו-Tencent, כמו גם חברות לשיתוף נסיעות הגדולות בסין כדוגמת דידי וחברת Baihe.com, בהתאמה.
באופן כללי, מספר חברות משתפות פעולה עם הממשלה כדי לפתח מערכת תוכנה ואלגוריתמים.
גם בית המשפט העליון החל לעבוד עם חברות פרטיות.
לדוגמה, Sesame Credit החלה בניכוי נקודות זיכוי מאנשים שלא שילמו קנסות.
מלכתחילה הממשלה תכננה להעביר את מערכת האשראי החברתי לניהול בידי חברה פרטית, או בניהול צד שלישי.
עד 2017, לא הוענקו אף רישיונות לחברות פרטיות לניהול המערכת.
הסיבות לכך הן ניגודי עניינים ויתרת שליטה של הממשלה, כמו גם העדר שיתוף פעולה מרצון בין חברות בכל הנוגע לשיתוף מידע.
עם זאת, הרעיון להעברת המערכת לניהול בידי חברה חיצונית טרם נשלל והממשלה עדיין שוקלת זאת ברצינות.
חברות פרטיות גם חתמו על חוזים עם ממשלות מחוזיות להקמת תשתית בסיסית עבור מערכת האשראי החברתי ברמה המחוזית.
נכון למרץ 2017, 137 חברות דיווח אשראי מסחריות פעילות בשוק הסיני.
כחלק מפיתוח מערכת האשראי החברתי, הממשלה הסינית כבר החלה בניטור ההתקדמות על ידי מערכות דירוג אשראי בניהול צד שלישי.
אף שעד פברואר 2018, עדיין לא הייתה קיימת מערכת מקיפה, כלל-ארצית של אשראי חברתי, למעט מספר מערכות ניסוי, בעיקר ברמה המקומית כמו גם במגזרים ספציפיים בתעשייה.
כך למשל, תוכנית כזו יושמה בשאנגחאי באמצעות אפליקציה, אשר משתמשת בתוכנת זיהוי פנים כדי לעיין ברשומות הממשלה ובדירוגי המשתמשים בהתאם.
במרץ 2018, רויטרס דיווחה כי הוטלו הגבלות על אזרחים ועסקים בעלי אמינות נמוכה.
הגבלות שנכנסו לתוקף ב-1 במאי.
עד מאי 2018, כמה מיליוני טיסות ונסיעות ברכבות מהירות נדחו לאנשים שהיו ברשימה השחורה.
לא ברור באיזו טכנולוגיה ייעשה שימוש במערכת.
עד אמצע 2018 רק מספר ניסויים בוצעו.
חלק מהטכנולוגיה מסופקת על ידי קבוצת עליבאבא המהווה לחברה הגדולה בסין לשירותים מקוונים והיא גם ספקית התשלומים והקניות באינטרנט הגדולה ביותר.
ממשלת סין נחושה להעריך את אמינות האשראי של כל אדם.
הנתונים מגיעים ממצב חשבונות האזרחים, כמו גם פעילויותיהם והרשתות שלהם.
ספקי האינטרנט אוספים את נתוני המשתמשים ובכך מתאפשר בניית פרופיל חברתי, כולל מיקום, חברים, רשומות בריאות, ביטוח, הודעות פרטיות, מצב כלכלי, סטטיסטיקה, עיתונים מועדפים, קניות ורכישות, היסטוריה, היכרויות והתנהגות.
אלגוריתמים אוטומטיים משמשים לצורך בניית הנתונים שנאספו, בהתבסס על חוקי ממשלה המגדירים את הטוב והרע בהתנהגותו של אזרח.
התוכנית תיושם באופן מלא החל משנת 2020 ותהיה חובה על כל אזרח.
לכל אזרח יהיה גמול, או עונש, בהתבסס על התנהגותם.
בין העונשים שיכללו הם: אי מתן אישור לרכישת כרטיסי טיסה, הרחקה מבתי ספר פרטיים, חיבור אינטרנט איטי, הדרה מעבודות יוקרתיות, הדרה מאירוח בבתי מלון, רישום ברשימה שחורה ציבורית.
עד מאי 2018, דווח על כמה מיליוני טיסות ונסיעות הרכבות מהירות שנדחו לאנשים בעלי סיכון אשראי שהזמינו כאלה.
האנשים שנדחו נכללו ב"רשימה השחורה".
הסיבות המדויקות להצבת האנשים ברשימה אינם ידועים.
לפי הביזנס אינסיידר הסיבה יכולה להיות בשל חובות שלא שולמו, בהתאם לרשימה השחורה שנוצרה על ידי בית המשפט העממי העליון.
אם להוריו של הילד ציון מתחת לסף מסוים, ילדיהם לא יורשו להירשם בבתי הספר הטובים באזור.
חשוב גם כן, הציון האישי יכול לשמש כסמל חברתי.
למשל, שירות השידוכים הגדול בסין, Baihe, כבר מאפשר למשתמשים שלו לפרסם את הדירוג של עצמם.
הגמול לדירוג גבוה כולל גישה קלה יותר להלוואות, גישה קלה יותר לעבודות, עדיפות בניהול הליך ביורוקרטי.
כמו כן, ההשלכות המיידיות על ציון נמוך, או להיות קשור למישהו עם דירוג נמוך, כולל הורדה במהירות הגלישה באינטרנט, שלילת גישה להצעות עבודה, הלוואות וניהול הליך ביורוקרטי.
בין היתר, מערכת האשראי החברתי נועד לספק תשובה לבעיה של חוסר אמון בשוק הסיני.
התומכים טוענים כי זה יעזור למנוע בעיות כגון בעיות בתחום בטיחות מזון, רמאויות ומוצרים מזויפים.
סין באופן רשמי מגדירה את מטרת המערכת כדי להגביר את האמון ויציבות חברתית תוך יצירת "תרבות של כנות".
עבור עסקים, המערכת נועדה להוות רגולציה בשוק.
מטרת המנגנון היא להקים אכיפה עצמית רגולטורית שמונע על ידי Big data שבהם העסק יכול לתרגל "ריסון עצמי" (企业自我约束).
הרעיון הבסיסי הוא כי בזכות המערכת החברות יצייתו למדיניות הממשלה ותקנותיה כדי להימנע מקבלת דירוג נמוך.
כבר כיום, חברות עם דירוג אשראי טוב נהנות מהטבות כגון תנאי אשראי נוחים, שיעורי מס נמוכים יותר ויותר הזדמנויות השקעה.
חברות עם דירוג אשראי נמוך מקבלות תנאים פחות נוחים להלוואות חדשות, שיעורי מס גבוהים יותר והקבלה על השקעות כמו גם הזדמנויות פחות טובות להשתתפות במימון פרויקטים ציבוריים.
הממשלה מתכננת באמצעות המערכת לנטר בזמן אמת פעילויות עסקיות.
במקרה זה, עבירות בתחום העסקים יכולות לגרום להורדת הדירוג כמעט באופן מיידי.
מערכת האשראי החברתי תוגבל לסין היבשתית בלבד ובכך לא תחול על הונג קונג ומקאו.
עם זאת, כיום, התוכניות אינן מבחינות בין חברות סיניות לבין חברות זרות הפועלות בשוק הסיני, מה שמעלה את האפשרות כי עסקים זרים הפועלים בסין יהיו אף הם נתונים למעקב המערכת.
המערכת כבר מעורבת במספר מחלוקות.
במיוחד בשל העובדה שהיא מיושמת על אנשים ועל חברות.
אנשים כבר נאלצו להתמודד עם עונשים שונים בשל הפרת פרוטוקולים חברתיים.
המערכת כבר נכנסה לשימוש ובעזרתה נחסמו תשעה מיליון אנשים בעלי "דירוג נמוך" מרכישת טיסות פנים.
אמנם המערכת עדיין נמצאת בשלבים מוקדמים אך כבר סייעה לאסור הורים לילדים מסוימים מלשלוח אותם לבתי ספר, כמו גם השכרת חדרי מלון באמצעות כרטיסי אשראי.
בנוסף, אנשים ברשימה השחורה אינם יכולים להשיג תעסוקה.
המערכת שימשה גם כדי לדרג אנשים בשל הרגלי השימוש באינטרנט (יותר מדי משחקים מקוונים מפחיתים את הדירוג, למשל), הרגלי קניות, מגוון רחב של מעשים אישיים אחרים שאין להם כל השפעה מזיקה על הקהילה הרחבה, אם בכלל.
בשל כל הסיבות הללו המערכת המוצעת נתונה לביקורת נרחבת ומתוארת על ידי משמר זכויות האדם (Human Rights Watch) כ"מצמרר" ומצויה בשימוש שרירותי לרעה על ידי השלטונות.
Vision Times תיאר את המערכת ככלי למעקב המוני ומכונת משמעת המונית.
בשנת 2018, קרן הכלכלה החדשה השוותה את דירוג האזרח הסיני למערכות דירוג בממלכה המאוחדת.
אלה כללו שימוש בנתוני דירוג האשראי של האזרח, שימוש בטלפון ותשלום שכר דירה על מנת לסנן בקשות עבודה, קביעת גישה לשירותים חברתיים וכו'.
בפברואר 2018, Handelsblatt Global דיווח כי גרמניה עלולה ללכת באותו כיוון שהלכה סין.
באמצעות מערכת נתוני דירוג אשראי אוניברסלית, Schufa, מיקום גאוגרפי, רשומות בריאות וכו' כדי לקבוע את הגישה לאשראי וביטוח בריאות לכל אזרח גרמני.
בפרק הראשון של העונה השלישית (שנקרא "תגובת שרשרת") של סדרת הטלוויזיה "מראה שחורה" מוצגים כמה השלכות שליליות ממערכת שכזו.
השלכות שליליות דומות הוצגו גם בפרק בסדרה "האורוויל" ובסדרה "קומיוניטי".
מערכת האוטובוסים המהירה של טהראן (בפרסית: سامانه اتوبوس تندرو تهران) היא מערכת הסעת המונים באוטובוסים (BRT) בעיר טהראן, בירת איראן.המערכת נחנכה בשנת 2008. בשנת 2011 היא כללה עשרה קווים באורך כולל של 100 קילומטרים.
נסעו בה מדי יום כ-1.8 מיליון נוסעים.
קווי המערכת פרוסים במרכזה ובמזרחה של טהראן בתבנית של רשת.
במערכת פועלים אוטובוסים ארוכים מפרקיים, המשתמשים בנתיבי תחבורה ייעודיים.
במערכת קיימות עשרות תחנות נוסעים, שכעשר מהן משמשות כתחנות צומת המיועדות למעבר בין הקווים השונים.
קו 1: טרמינל אזדי לצומת טהרנפארס (ינואר 2008)
קו 2: טרמינל אזדי לטרמינל חווארן (Khavaran)
קו 3: מסוף מדע וטכנולוגיה למסוף חווארן (פברואר 2009)
קו 4: טרמינל דרום טהראן לצומת הכביש המהיר צ'מראן (מסוף אפשאר)
קו 5: מסוף מדע וטכנולוגיה ל"כיכר ארגנטינה"
קו 6: צומת כביש צ'מרן-פארק (מסוף אפשאר) עד סוהנאק (טרמינל לאלח)
קו 7: תחנת רכבת שנמצאת בחלק הדרומי של טהראן לטאג'ריש שנמצאת בחלק הצפוני של טהראן.
קו 8: טרמינל דרום טהראן למסוף חווארן
קו 9: סוהנאק (טרמינל לאלה) לתחנת המטרו "Javanmard Ghassab"
קו 10: כיכר אזדי לכיכר "דנשגה אזד"
מערכת בקרת תגובה היא מערכת אשר משמשת חלליות לשלוט בהכוון של החללית באמצעות מנועים רקטיים קטנים או באמצעות .
יישום נוסף הוא שליטה בהכוון של משגרים בזמן המראות אנכיות, ולנחיתות במהירויות נמוכות מהממוצע.
דוגמה מפורסמת למערכת בקרה תגובה, הם המנועים המופנים של מטוס ההרייר ("המטוס הקופץ" הבריטי) היכול להמריא במאונך.
תפקידה של מערכת בקרה תגובה הוא לספק דחף קטן יחסית לכיוון מסוים ובכך לשלוט על סיבוב הכלי בשלושת הצירים (עלרוד, סבסוב, גלגול).
אמנם, מערכות אלו מצוידות לרוב בכמה מנועים גדולים וקטנים כדי לאפשר תגובה בעוצמות שונות.
גלגלי תגובה יכולים לסובב חללית רק סביב מרכז המסה שלה (מומנט); הם אינם מסוגלים להזיז את החללית ממקום אחד לאחר (Translation).
שימושיהם העיקריים של מערכות אלו הם:
שליטה בנטייתו של הכלי בעת החדירה לאטמוספירה
שמירת עצמים במסלול כבידתי יציב
ביצוע תנועות זעירות בזמן עגינת שני כלים
שליטה בכיוון אליו פונה הכלי
ביצוע בעירות קטנות המשמשות להעברת דלק למנועים הראשיים
משום שהחללית מכילה כמות נמוכה יחסית של דלק למערכות אלה והסיכוי לתדלק אותן קטן, מערכות בקרת תגובה חלופיות פותחו כדי לחסוך דלק.
עבור שמירת מסלול יציב, חלליות (במיוחד אלה במסלול גיאוסינכרוני) משתמשות במנועים בעלי מתקף סגולי גבוה יחסית כגון מנועי יונים שונים ומנועי פריקה חשמלית.
כדי לשלוט בנטייה, מספר חלליות, כולל תחנת החלל הבינלאומית, משתמשות בגלגלי מומנטום אשר מסתובבים כדי לשלוט בקצבי הסיבוב של הכלי.
החללית מרקורי ותא החזרה של ג'מיני השתמשו גם הם בקבוצות של חרירים כדי לספק בקרה על נטיית הכלי.
מנועי הבקרה היו מחוץ למרכז הכובד שלהם, ובכך סיפקו מומנט סיבוב גבוה לקפסולה.
החללית ג'מיני יכלה גם להתאים את מסלול כניסתה מחדש לאטמוספירה על ידי גלגול, אשר מזיז את הדחף שלא במרכזה.
מנועי הבקרה של מרקורי השתמשו במי חמצן כדלק אשר הפך לאדים כאשר הועבר דרך מסך של טונגסטן.
מנועי הבקרה של ג'מיני השתמשו בהידרזין מונו-מתילי היפרגולי (הניצת מעצמו), המוכר בתור , כדלק ובדו-חנקן ארבע-חמצני כמחמצן .
החללית ג'מיני הייתה מצוידת גם במערכת נטייה ותנועה במסלול ומערכת תמרון, דבר אשר הפך אותה לחללית המאוישת הראשונה עם האפשרות לתרגם את מקומה, כמו גם יכולת סיבוב.
בקרת נטייה במסלול הושגה על ידי הפעלה בזוגות של שמונה מנועים עם 110 ניוטונים כוח אשר מוקמו סביב היקף מודול המתאם שלה בקצהו האחורי.
בקרת העתקת המיקום הצדדית סופקה על ידי ארבעה מנועים בעלי כוח של 440 ניוטונים אשר מוקמו סביב ההיקף בקצה הקדמי של מודול המתאם (קרוב למרכז המסה של החללית).
שני מדחפים אשר פנו קדימה עם כוח של 380 ניוטונים באותו מיקום, סיפקו העתקת מיקום לאחור.
שני מדחפים בעלי כוח של 440 ניוטונים הממוקמים בחלקו האחורי של מודול המתאם, סיפקו דחף קדמי, שיכל לשמש לשינוי מסלול הכלי.
תא הפיקוד של אפולו היה מצויד ב-12 מדחפים הייפרגולים לשליטה בנטייה שלו ובכיוון כניסתו לאטמוספירה בדומה לג'מיני.
תא השירות של אפולו ומודול הנחיתה הירחי היו מצוידים כל אחד ב-16 מנועי RD-4 הייפרגוליים מקובצים לאשכולות חיצוניים של ארבעה, כדי לספק שליטה בנטייתו ובהעתקת מיקומו של הכלי.
האשכולות היו ממוקמים ליד מרכזי הכובד של הכלים, ונורו בזוגות בכיוונים מנוגדים לשליטה על הנטייה והסיבוב של הכלים.
בחלקה האחורי של החללית סויוז ממוקמים זוג מדחפי העתקה.
מדחפי הפעולה הנגדית מתואמים באופן דומה באמצע החללית (ליד מרכז המסה) ופונים קדימה וכלפי חוץ.
אלה פועלים בזוגות כדי למנוע מהחללית להסתובב בצורה בלתי רצויה.
מדחפי התנועה הרוחבית מורכבים קרוב למרכז המסה של החללית בזוגות.
ה- X-15 התת-מסלולי ומקבילו לאימוני כלי אוויר-חלל, ה-NF-104 AST , נועדו לטוס בגובה רב, שהפך את משטחי ההיגוי האווירודינמיים שלהם לבלתי יעילים.
הפתרון היה להתקין מנועים רקטיים שנועדו לשליטה על ההכוון של המטוס.
המנועים הרקטים המיועדים לעלרוד וסבסוב המטוס ממוקמים בחרטום, קדמית לתא הטייס, ומחליפים מערכת מכ"ם במיקומה הסטנדרטי.
ואילו המדחפים המיועדים לגלגול הכלי ממוקמים על הכנפיים.
גם מטוס ה-X-20, שנועד להיכנס למסלול סביב כדור הארץ, המשיך דפוס מיקום זה.
שלא כמו אלה, למעבורת החלל היו הרבה יותר מדחפים, מפני שנדרשה לבצע תמרוני עגינה במסלול.
מדחפי המעבורת ששימשו להרמת אף (עלרוד חיובי) היו מקובצים בצידי המקפת, והיו מופנים כלפי מטה, מכיוון שלא היה ניתן לעשות חרירים במגן החום.
המדחפים ששימשו להורדת האף (עלרוד שלילי) היו מורכבים על כיסויי המנועים מאחור בחלקו האחורי של הכלי.
תחנת החלל הבינלאומית משתמשת בגירוסקופים מונעי חשמל כמערכת העיקרית לשמירת נטייתה, ובמערכות בקרת תגובה כגיבוי ותוספת לג'יירוסקופים.
מלכ"ר "מערכת האיכות הרוסית" היא מערכת פיקוח לאומית על איכות, העוסקת במחקרים עצמאיים על איכות הסחורות על מדפי החנויות הרוסיות ומעניקה "סימן האיכות" למוצרים הרוסיים הטובים ביותר, מאז 2015.
הארגון הוקם על ידי ממשלת הפדרציה הרוסית והוא ממומן מהתקציב הפדרלי.
מטרתו לקדם מוצרים מקומיים בשוק המקומי והחוץ ולהגביר את האמון בו.
לשם כך, המערכת מבצעת מחקר על מוצרי צריכה ומפרסמת את תוצאותיו בפורטל האינטרנט שלה.
סחורות איכותיות מתוצרת רוסית מקבלות מהמערכת את סימן האיכות הרוסי.
תוצאות הבדיקה מסתמכות על בדיקות באמצעות גופים ממלכתיים (כמו שירותי המס והמכס, רוסאקרדיטציה, רוסדראבנאדזור, רוספוטרבנאדזור, רוססלחוזנאדזור (שירות הפיקוח על החקלאות) וסוכנות התקן רוססטנדרט).
ההנחה היא כי יצרני טובין איכותיים פחות ייבדקו על ידי רשויות הרגולציה, ויצרני טובין עם הפרות חוזרות ייבדקו לעיתים קרובות יותר.
הארגון הוקם כעמותה אוטונומית ללא כוונת רווח בשם "מערכת איכות רוסית" בהוראת ממשלת הפדרציה הרוסית מיום 30 באפריל 2015 לצורך מחקר עצמאי של איכות הסחורות על מדפי החנויות הרוסיות והנפקת מיטב המוצרים הרוסים עם סימן תו האיכות הרוסי.
במרץ 2019 הופיע מידע כי הארגון מתכנן להשיק יישומון לטלפונים החכמים איתו ניתן יהיה לקבל מידע על יינות.
מאז תחילת 2016, המערכת היא נציגת רוסיה באיגוד הבינלאומי לבדיקת צרכנים ומחקר איכות מוצרים (ICRT).
זה אפשר להציג מוצרים רוסיים במחקר בינלאומי, כמו גם להעביר לצרכנים הרוסים את תוצאות הבדיקה העולמית של סוגים שונים של מוצרים.
ארגונים דומים במדינות אחרות: Stiftung Warentest (גרמניה), Which?
(בריטניה), Que Choisir (צרפת), Consumer Reports (ארצות הברית), Choice (אוסטרליה) ואחרים.
מערכת בקרת מהירות חכמה , היא כל מערכת המעודדת את הנהג או גורמת לכך שמהירות הרכב לא תעלה על מהירות נסיעה בטוחה או המהירות המוגדרת על פי חוק.
במקרה של נהיגה במהירות מופרזת ניתן להזהיר את הנהג או להוריד את המהירות באופן אוטומטי.
מערכת בקרת מהירות חכמה משתמשת במידע שקיים על הכביש כדי לקבוע מגבלות מהירות מקומיות.
ניתן לקבל מידע מידע על מיקום הרכב, תוך התחשבות במגבלות המהירות הידועות במיקום, ועל ידי של מאפייני דרך כגון זיהוי שלטים.
המערכת נועדה לזהות ולהתריע בפני נהג כאשר הרכב נכנס לאזור מהירות חדש, או כאשר חלות מגבלות מהירות שונות בהתאם לשעה ביום ולתנאים.
מערכות רבות גם מספקות מידע על סכנות (למשל אזורי בהם קיימת תנועה רבה של הולכי רגל, מעברי רכבת, בתי ספר, בתי חולים וכו') והגבלות שנאכפות על ידי מצלמות מהירות ומצלמות במעגל סגור ברמזורים.
על פי החלטת המועצה האירופית לבטיחות בתחבורה (ETSC) החל מיולי 2022 כל הרכבים הנמכרים בשטחי האיחוד האירופי מחויבים להיות מצוידים במערכת בקרת מהירות חכמה.
אך לנהג קיימת אפשרות לנטרל את המערכת בכל התנעה של הרכב, אם רצונו בכך.
על מנת לקבע את המהירות המותרת במקטע דרך מסוים המערכת מוזנת מ-2 מקורות מידע (אחת מהן לפחות): קריאת תמרורים ומפה המציינת את המהירות המותרת בהתבסס על מיקום הרכב.
במקרה של סתירה בין השתיים, תיתנן עדיפות למהירות שנקבעה בתמרורי הדרך.
בעת זיהוי נהיגה במהירות מופרזת, המערכת תכנס לפעולה כאשר חלק מהמערכות יכולות להגיב באופן פסיבי וחלקן באופן אקטיבי:
פסיבי - התראה קולית, ויזואלית ו/או פיזית למשל על ידי הרעדת דוושת המאיץ
אקטיבי - דוושת המאיץ מפעילה לחץ ועולה בחזרה באיטיות או אי האצה גם אם ממשיכים ללחוץ על דוושת המאיץ.
עם זאת, ניתן לבטל באופן זמני את הפעולות האקטיביות והפסיביות של המערכת.
מערכת בקרת שכבת הגבול היא מערכת המותקנת לרוב על גבי הכנפיים או משטחי ההיגוי והמשפרת ביצועים אווירודינמיים על ידי שיפור זרימת האוויר בשכבת הגבול על גבי הכנף באמצעים פניאומטיים כגון הזרמת אוויר או שאיבתו מעל גבי הכנף.
אמצעי להזרמת אוויר על גבי הכנף מכונה כנף מבוקרת זרימה בעוד אמצעי להזרמת אוויר על גבי המדפים נקרא מדף סילון .
בעוד המושג Boundry Layer Conrol חל על כל אמצעי השליטה הפניאומטיים, המושג בקרת זרימה למינרית חל בדרך כלל על מערכות הכוללות שאיבה.
עיצוב כנף המשלב מערכת LFC ועיצוב כנף יעיל לשיוט מכונה בקרת זרימה למינרית היברידית .
במשך השנים היו ניסיונות רבים לשיפור זרימת האוויר על גבי כנפיים עם אמצעים כגון מחוללי מערבולות וכדומה.
בשנות ה-20 וה-30 של המאה ה-20 בגרמניה התנסו במערכות שהיו שואבות את שכבת הגבול.
ניתן היה לשפר את הזרימה עם כנפיים חלקות במיוחד, אבל אלה קשות לייצור ואחזקה.
לפני מלחמת העולם השנייה במוסד המטוסים המלכותי, שהיה לאחד ממרכזי המחקר והניסוי האווירונאוטי העיקריים בבריטניה, נוסו מספר אמצעים שהיו מזרימים אוויר על גבי הכנפיים או משטחי ההיגוי.
במהלך מלחמת העולם השנייה הגרמנים והאמריקאים התנסו עם מערכות בקרת שכבת הגבול.
לאחר סוף המלחמה ובמיוחד עם כניסת מטוסי סילון עם כנפיים משוכות ביצועי המטוסים החלו לעלות, אבל בתמורה ביצועי הנחיתה נהיו גרועים יותר עם מהירות המראה ונחיתה ואיתם ריצות ההמראה והנחיתה התארכו בצורה משמעותית.
במיוחד עם כניסת מטוסי הקרב מהדור השני שכללו כנפיים עם נתוני עומס כנף גבוה ומנת ממדים קטנה.
ולכן מערכות BLCS הפכו למרכיב חשוב למטוסים שנדרשו לשיפור ביצועי המראה ונחיתה במיוחד מטוסי הפועלים על גבי נושאות מטוסים, כאלה שחיפשו דרך לקצר מרחקי המראה ונחיתה וכאלה שהיו בעלי יכולת המראה ונחיתה קצרים.
המטוס הסדרתי הראשון שכלל מערכת BLCS היה הלוקהיד T2V סיסטאר שנכנס לשירות בשנת 1957 אבל בשל בעיות אחזקה מרובות הוצא משירות לטובת תת-דגם ללא המערכת.
ה-F-104 סטארפייטר שנכנס לשירות בינואר 1958, כלל כנפיים טרפזיות דקות וקטנות במיוחד ולכן נדרשה מערכת מדף סילון עם אוויר המוזרם על גבי המדפים להקטנת מהירות הנחיתה.
ביוני 1958 נכנס לשירות הסופרמרין סימיטאר עם מערכת מדף סילון.
לאחר מכן נכנסו מספר רב של מטוסים עם מערכת BLCS ביניהם ה-A-5 ויג'לנטי, הווט F-8 קרוסיידר (בדגם F-8E), ה-F-4 פנטום, הבלקברן בקניר שכלל הזרמת אוויר בשפת ההתקפה של הכנף ושל מייצב הגובה וכן על גבי המדפים של המטוס.
בברית המועצות המערכת שימשה מספר מטוסי קרב שתוכננו לפעול משדות ארעיים ולא סלולים כגון המיג-21 והמיג-23.
ניסויים במערכות LFC המשיכו באותו הזמן הן בארצות הברית והן בבריטניה.
הנורת'רופ X-21, שטס לראשונה בשנת 1963, השתמש בחרירים לאורך הכנף ושימש לאישוש עיצוב מערכת בקרת זרימה למינרית בכנפיים משוכות שמטבען כוללות זרימת אוויר לאורך מוטת הכנף בנוסף על זרימה לאורך המיתר, המסבכת תפעול של מערכות כאלו.
לקראת פיתוח מטוסי קרב של הדור הרביעי ביצועים כגון מהירות מרבית הפכו לחשובים פחות לעומת ביצועים כגון תמרון, ולכן בהרבה מקרים מטוסים חדשים היו בעלי כנפיים עם שטח גדול יותר וכן ביצועי נחיתה טובים יותר והצורך במערכת BLCS דעך.
אם כי מטוסים מסוימים עדיין משתמשים בזה.
ספציפית, מטוסים ימיים מתוצרת יפן דוגמת השין מיוואה US-1A, והשין מיוואה US-2 משתמשים במערכות מדף סילון להשגת יכולת המראה מהים במהירויות נמוכות וריצות המראה קצרות יחסית.
במהלך שנות ה-90, שני מטוסי ה-F-16XL השתתפו בניסויי נאס"א.
במטוס הראשון הותקן מגף מטיטאניום לאורך כנף שמאל עם חרירים זעירים שדרכם שאבו את שכבת הגבול ממעל לכנף ושימש לניסויים תת-קוליים.
במטוס השני הותקן התקן דומה אבל שימש לניסויים בבקרת זרימה למינרית במהירויות על-קוליות.
בבואינג 787 מדגם 787-9 והלאה שולבה מערכת HLFC במשטחי הזנב (מייצב גובה וכיוון) השואבת אוויר טורבולנטי בקרבת שפת ההתקפה של המשטחים ומשפרת ביצועי שיוט.
זרימה על גבי השפה העליונה של הכנף ומתחילה כלמינרית (חלקה ואחידה) אבל החיכוך בין שכבת הגבול למעטה הכנף מושך את האוויר איתה וזרימת האוויר מאטה, בנקודה מסוימת האוויר על גבי הכנף עוצר (מה שמכונה סטגנציה) ומהנקודה הזאת האוויר בשכבת הגבול הופך למערבולתי.
זרימה מערבולתית זאת גורעת מהעילוי ומוסיפה לגרר המושרה.
וכך גורעת מביצועי כלי הטיס כגון הגדלת מהירות ההזדקרות, הקטנת ביצועי השיוט וכדומה.
אחת השיטות העיקריות לבקרה על מעטפת הגבול היא הזרמת אוויר על גבי הכנפיים או המשטחים לשיפור ביצועייהם.
המערכות משתמשות באפקט הקונאדה בו אוויר הזורם על גבי משטח קמור, יצמד למשטח ויתעקל יחד איתו.
הזרמת אוויר על גבי הכנפיים, אם כן יצמידו זרימת אוויר במצב בו זרימת אוויר חיצוני תיפרד.
הזרמת אוויר על גבי מדפים מגבירים בפועל את ויעילותם.
כלומר מדפים אלו יאפשרו טיסה במהירות נמוכה יותר ממדפים רגילים בעלי אותו גודל.
לחלופין, מאפשר הקטנת המשטח ושמירה על יעילותו.
כאמור, תכונה זאת שימושית מאוד למטוסים בעלי מהירות הזדקרות גבוה גם עם מדפים סטנדרטיים, או מטוסים המתוכננים לפעילות משטחים מוגבלים ועל כן כוללים יכולת המראה ונחיתה קצרים.
מערכות אלו משתמשות באוויר המנוקז משלב המדחס של מנועי הסילון של המטוס או מנוע עזר (דוגמת APU) או מפוח חשמלי נפרד.
במשטחים קבועים הזרמת אוויר מתבצעת דרך חרירים, אלו לעיתים יהיו צמודים למחוללי מערבולות.
על גבי משטחים נעים, במיוחד על גבי מדפים האוויר יוזרם דרך תעלה המותקנת לרוחב מוטת המשטח ובצמוד לציר התנועה שלו.
התעלה תכלול פתחים שיזרמו אוויר על גבי המשטח לכל אורכו.
מערכות BLCS פוטנציאלית מסוגלים להחליף את מרבית אם לא כל משטחי ההיגוי בכנפי המטוס על ידי הזרמת אוויר באזורים שונים ובעוצמות משתנות.
מערכת זאת מסוגלת לשפר את חמקנות כלי הטיס על ידי השמטת משטחי היגוי הפולשים מחוץ לגוף כלי הטיס.
עם זאת, מערכת כזאת תדרוש צנרת פניאומטית נרחבת, מנוע מפוח נפרד, ומערכת שסתומים מורכבת המבוקרת על ידי מחשב.
מערכת בקרת זרימה למינרית (LFC) משפרת ביצועי כנף על ידי שאיבת שכבת הגבול הקרובה למעטה בעזרת חרירים במעטה הכנף המחוברים למערכת וואקום.
מערכות LFC לא מיועדות לשיפור ביצועי כנף בקצה מעטפת הטיסה כגון מערכות מדף סילון וכדומה, אלא מייעלות ביצועים במתאר שיוט ובמיוחד בטיסות ארוכות טווח בהן העלייה בביצועים מתעלה על מחיר המערכת, מורכבותה ומשקלה.
מערכת בקרת זרימה למינרית היברידית (HLFC) משלבת מערכת LFC עם עיצוב כנף ייחודי המייצר מדרג לחצים מאוד חלק וספציפי .
כנף NLF אמנם מייצרת ביצועים טובים בשיוט בכנפיים עם זווית משיכה מתונה, אבל בכנפיים עם זווית משיכה גדולה יותר מייצר ביצועים בלתי קבילים ולכן מעדיפים לשלב בין מערכת LFC וכנף NLF.
כאמור, מערכת זאת משפרת ביצועים בתנאי שיוט.
מערכת אלקטרונית לאישור נסיעה היא מערכת אוטומטית הקובעת את זכאות המבקרים להיכנס לארצות הברית במסגרת התוכנית לפטור מוויזה בה חברות 42 מדינות.
המערכת מאשרת כניסה רק לנמל תעופה, גבול או נמל בארצות הברית, אך אישור הכניסה הסופי לארצות הברית ניתן על ידי קצין סוכנות המכס והגנת הגבולות של ארצות הברית (CBP) עם ההגעה.
ניתן להגיש בקשות במערכת ESTA בכל עת, אך מטיילים מתבקשים להגיש בקשה לפחות 72 שעות לפני הנסיעה.
ל-ESTA יש עמלת בקשה של 4 דולר, וכאשר הבקשה מאושרת, נגבה עמלה נוספת של 17 דולר, בסך כולל של 21 דולר.
האישור נשאר בתוקף למשך שנתיים, או עד לפקיעת תוקף הדרכון.
האישור ממערכת ESTA נחוץ גם לנסיעות לטריטוריות של ארצות הברית בפוארטו ריקו, איי הבתולה של ארצות הברית, גואם ואיי מריאנה הצפוניים, אך לחלק מהטריטוריות הללו לא נדרש אישור מהמערכת עבור מדינות מסוימות.
נסיעה לסמואה האמריקנית דורשת אישור אלקטרוני אחר.
נוסעים יכלו להגיש בקשה למערכת ESTA מאוגוסט 2008, והאישור הפך לחובה לנסיעה באוויר או בים החל מ-12 בינואר 2009. מאז 20 בינואר 2010, חברות תעופה עשויות להיקנס אם הן לא ידרשו אישור ESTA מנוסעים.
בתחילה, ESTA הייתה זמינה בחינם.
ב-8 בספטמבר 2010, הוחל לגבות עמלה של 4 דולר לכיסוי עלויות הניהול, ואם הבקשה אושרה, עמלה נוספת של 10 דולר, בסך 14 דולר עבור כל אישור ESTA.
ב-26 במאי 2022, העמלה השנייה הוגדלה ל-17 דולר, בסך כולל של 21 דולר עבור כל אישור ESTA.
האיחוד האירופי מתח ביקורת על העמלה, אך מאוחר יותר תכנן לדרוש גם הוא אישור כניסה אלקטרוני בשם ETIAS תמורת עמלה של 7 אירו.
אישור ESTA נדרש גם לכניסה ביבשה החל מ-1 באוקטובר 2022.
ב-6 ביולי 2023, התוקף של בקשות ESTA חדשות של אזרחי ברוניי הוגבל לשנה אחת.
ב-1 באוגוסט 2023, התוקף של בקשות ESTA חדשות מאזרחי הונגריה הוגבל לשנה אחת ולשימוש יחיד.
במהלך ספטמבר 2023, הממשל בארצות הברית הכריזו על כך שישראל נכנסת אל תוכנית ה-ESTA בזמן הקרוב .
ב-19 באוקטובר 2023, ישראל נכנסה אל תוכנית ה-ESTA .
החל משנת 2024, אזרחים של 42 מדינות רשאים לנסוע לארצות הברית במסגרת התוכנית לפטור מוויזה:
מבקרים שקיבלו את האישור יכולים לשהות בארצות הברית למשך 90 יום, הכוללים גם את זמן השהות בקנדה, מקסיקו, ברמודה או באיים הקריביים אם ההגעה הייתה דרך ארצות הברית.
עם זאת, דיפלומטים, אנשי צבא, עיתונאים, עובדים הומניטריים או אנשי עסקים, ייתכן שהשר לביטחון המולדת יאשר את הפטור מויזה.
בכל מקרה, אלה שאינם זכאים לקבל את הפטור מוויזה, עדיין יכולים להגיש בקשה לויזה רגילה משגרירות או קונסוליה של ארצות הברית.
בדצמבר 2018 נקבע כי אישורי ESTA לא יהיו זמינים באופן מיידי, ויש להגיש בקשת אישור מקוונת לפחות שלושה ימים (72 שעות) לפני הנסיעה לארצות הברית.
כל אישור נסיעה במסגרת ESTA נמצא בתוקף עד שנתיים.
עם זאת, יש לקבל אישור ESTA חדש עם קבלת דרכון חדש, או ביצוע שינוי שם, מין או מדינת לאום, או אם תשובה כלשהי לשאלון הזכאות ל-ESTA משתנה.
כל כניסה במסגרת התוכנית לפטור מויזה תקפה רק לשהייה מקסימלית של 90 יום בארצות הברית ובמדינות הסובבות אותה.
לא ניתן להאריך את תקופת השהייה במסגרת התוכנית.
אם יש צורך בשהייה ארוכה יותר, נדרשת ויזה.
על המבקש אישור במערכת לספק את המידע הבא:
שמות או כינויים אחרים, אם יש
תאריך ועיר לידה (לפי הרשום בדרכון)
לאום אחר כולל היסטורי, אם קיים
שם המעסיק וכתובתו, אם יש
איש קשר לשעת חירום, שם, טלפון וכתובת
פרטי נקודת הקשר בארצות הברית (אדם, עסק או מלון שבכוונתו לבקר)
האם המבקש חבר ב-Global Entry
כמו כן, על המועמדים לציין אם אחד מהדברים הבאים חל עליהם באמצעות תשובות כן/לא.
יש הפרעה פיזית או נפשית המהווה איום על אחרים, או משתמש בסמים, או חולה באחת ממחלות מידבקות מסוימות כגון כולרה, דיפתריה, שחפת, מגפה, קדחת צהובה, אבולה או מחלות נשימה חריפות קשות
אי פעם נעצר או הורשע בגין פשע שגרם לנזק חמור לרכוש, או פגיעה חמורה באדם אחר או ברשות ממשלתית
האם אי פעם הפר חוק כלשהו הקשור להחזקה, שימוש או הפצה של סמים לא חוקיים
מתכנן לעסוק או עסק אי פעם בפעילויות טרור, ריגול, חבלה או רצח עם
ביצע הונאה או הציג מצג שווא את עצמו או אחרים כדי להשיג, או לסייע לאחרים להשיג, אשרה או כניסה לארצות הברית
מתכוון לחפש עבודה בארצות הברית או הועסק בעבר בארצות הברית ללא אישור מראש מממשלת ארצות הברית
נדחתה בקשת ויזה לארצות הברית, או שסורבה כניסה לארצות הברית בנמל כניסה בארצות הברית
שהה בעבר בארצות הברית יותר מהתקופה המותרת
נסע לאיראן, עיראק, לוב, צפון קוריאה, סומליה, סודאם, סוריה או תימן ב-1 במרץ 2011 או אחריו, או לקובה מ-12 בינואר 2021
יש אתרים המציעים להגיש בקשות ESTA תמורת תשלום, פי כמה מהעמלה הנדרשת שגובה ממשלת ארצות הברית.
אתרי הונאה כאלו מנסים להיראות לגיטימיים על ידי שימוש בכתובות אינטרנט שנשמעות רשמיות ופרסום לוגואים הדומים לסמל ממשלת ארצות הברית.
הם עשויים להכיל כתב קטן בתחתית העמוד שאומר שהם אינם קשורים לממשלת ארצות הברית.
גם אם נעשה שימוש באחד מאתרי ההונאה, הנוסעים עצמם עדיין צריכים למלא טופס דומה.
הועלו חששות כי אתרי צד שלישי עשויים לשמש לגנבת זהות, הונאת כרטיסי אשראי או הפצה של תוכנות זדוניות.
מערכת דיסיפטיבית או מערכת מתפזרת היא מערכת פתוחה מבחינה תרמודינמית הפועלת לא בשיווי משקל תרמודינמי, ולעיתים קרובות רחוקה משיווי משקל כזה, בסביבה איתה היא מחליפה אנרגיה וחומר.
מערכות פיזור עומדות בניגוד למערכות משמרות .
מבנה דיסיפטיבי או מבנה מתפזר הוא מערכת דיסיפטיבית שיש לה משטר דינמי שנמצא במובן מסוים במצב יציב שניתן לשחזור.
ניתן להגיע למצב יציב שניתן לשחזור על ידי אבולוציה טבעית של המערכת, על ידי התערבות מלאכותית או על ידי שילוב של שניהם.
דוגמאות למבנים ולמערכות דיסיפטיביות כוללות מגון נושאים כמו הסת חום ומסה, תהליכי בערה, זרימה טורבולנטית, סופות ציקלון, הוריקנים, מזג האוויר, יצורים חיים, מערכות אקולוגיות, הסביבה הפלנטרית, תנועה של כלי רכב, מגפות, שוק המניות, ערים ועוד.
הן מערכות דיסיפטיבית משום שהתכונות האופייניות שלהן מגיחות באופן ספונטני רק בנוכחות שטף של אנרגיה חופשית.
מחקר של תחומים אלה שונה ממחקרים רבים, בכימיה לדוגמה, הבודקים מערכות שנמצאות בשיווי משקל תרמודינמי או נעות לכיוון שיווי משקל כזה.
דוגמאות פחות נפוצות כוללות לייזרים, תאי בנארד , צביר טיפות ותגובת Belousov–Zhabotinsky
כדור הארץ כולו, מאפשר תופעות כמו שינוי במזג האוויר, זרמים באוקיינוס או קיום חיים תודות לשטף של אנרגיה חופשית שמגיע מהשמש כקרינת שמש, מנוצל על ידי מערכות גאופיזיות או ביולגיות ואז נפלט לחלל תוך שימור כמות האנרגיה, אבל אובדן של אנרגיה חופשית ועליה של אנתרופיה.
חישובי אנרגיה מצביעים שמערכת כדור הארץ משיגה שטף נטו של אנתרופיה שלילית בהיקף של (−1179.3 mWm−2K−1)
מבנה מתפזר מאופיין בהופעה ספונטנית של שבירת סימטריה (אנאיזוטרופיות) והיווצרות של מבנים מורכבים, לפעמים כאוטיים, שבהם חלקיקים המקיימים אינטראקציה מציגים מתאמים לטווח ארוך.
אחת הדרכים למודל מתמטי של מערכת מתפזרת ניתנת במאמר על סטים משוטטים: היא כרוכה בפעולה של קבוצה על סט מדיד.
מערכות פיזור יכולות לשמש גם ככלי לחקר מערכות כלכליות ומערכות מורכבות.
לדוגמה, מערכת פיזור הכרוכה בהרכבה עצמית של ננו-חוטים שימשה כמודל להבנת הקשר בין יצירת אנטרופיה לחוסן של מערכות ביולוגיות.
הפירוק של הופ קובע שניתן לפרק מערכות דינמיות לחלק משמר ולחלק מתפזר; ליתר דיוק, הוא קובע שכל מרחב מידה עם טרנספורמציה לא יחידנית יכול להתפרק לקבוצה שמרנית בלתי משתנה ול-מערכת דיסיפטיבית מתפזרת בלתי משתנה.
מערכת האנדוממברנה היא קבוצה של ממברנות ואברונים בתאים אוקריוטיים הפועלים יחד ליצירה, שינוי, אריזה והובלה של שומנים וחלבונים.
המערכת מורכבת מרשתית תוך-פלזמית (רטיקולום אנדופלזמי), מגופי גולג'י, מחלוליות, מליזוזומים, מפרוקסיזומים וממעטפת הגרעין.
קרום הפלזמה נכלל במערכת האנדוממברנה מכיוון שהוא מקיים אינטראקציה עם שאר האברונים האנדוממברניים.
מערכת האנדוממברנה לא כוללת את הממברנות של המיטוכונדריה או הכלורופלסטים.
המערכת יוצרת חלבונים או שומנים שונים במאמצעות רשתית תוך-פלזמית המחוספת והחלקה, החלבונים עוברים בין אברוני המערכת באמצעות חלוליות.
מערכת בריאות (נקראת גם מערכת שירותי בריאות) היא ארגון של אנשים, מוסדות ומשאבים המספקים שירותי בריאות לאוכלוסיות הזקוקות לכך.
יש סוגים רבים של מערכות בריאות בעולם, ורובן פועלות במבנה ארגוני מסודר.
המדינות מפתחות את מערכות הבריאות שלהן בהתאם לצרכים ולמשאבים העומדים לרשותם.
לדוגמה, מערכות בריאות רבות מסובסדות באמצעות מיסים, אך ישנן גם כאלו שפועלות באופן עצמאי או באמצעות שיתוף פעולה עם ארגונים פילנתרופיים או מוסדות דת.
לפי ארגון הבריאות העולמי (WHO), אחת מסוכנויות של האומות המאוחדות העוסקת בבריאות הציבור, מטרותיהן של מערכות בריאות הן: בריאות לאזרחים, תגובה המתואמת לציפיות האזרחים ומימון הוגן של המערכת.
קיימות חמש שיטות עיקריות למימון מערכות בריאות:
מיסוי כללי מטעם המדינה, המחוז או הרשות המקומית
ביטוח בריאות פרטי או וולונטרי
תשלומים מכיסם של המטופלים (Out-of-pocket)
תרומות מטעם עמותות או ארגוני צדקה
רוב מערכות הבריאות בעולם משלבות כמה שיטות מימון במקביל.
למשל, מחקרים במדינות הארגון לשיתוף פעולה ולפיתוח כלכלי (OECD) מצאו שכל מודל מימון (ציבורי, פרטי או משולב) יכול להתקיים לצד מערכת בריאות יעילה.
ביטוח בריאות הוא ביטוח המכסה הוצאות הקשורות לטיפול רפואי עבור הוצאות רפואיות בעת הצורך, והוא יכול להינתן דרך המדינה, דרך קופות חולים או דרך חברות פרטיות.
במדינות רווחה רבות, המימון נעשה דרך תשלומי מיסים, והניהול נעשה בידי גוף ציבורי או פרטי.
מערכות וחברות בריאות פרטיות נפוצות בעיקר בארצות הברית.
לדוגמה, חברת UnitedHealth Group, המספקת שירותי בריאות בתשלום.
מאז תחילת שנות ה-2000, מערכות בריאות ברחבי העולם התרחבו באופן משמעותי, וכך גם התחרות ביניהן.
עם זאת, הפעילות שלהם עלולה להשתנות ממדינה למדינה.
על פי מדדי ביצוע מרכזיים של מדינות ה-OECD משנת 2024, מערכת הבריאות הזולה ביותר הייתה באוסטרליה, ומערכת הבריאות היקרה ביותר הייתה בארצות הברית.
על פי נתונים נוספים משנת 2018, יפן ושווייץ הובילו בתוחלת חיים הממוצעת של אזרחי מדינתם.
הביצועים משתנים בהתאם לשיטות המימון של המערכת, לתהליכי העבודה בה, לעושר הכלכלי של המדינה ואזרחיה.
מערכת הביטחון הישראלית הוא מכלול הארגונים העוסקים בהגנה על ביטחון ישראל, כלומר על הגנת אזרחי ותושבי ישראל, מפני אויבים מבחוץ ומבית.
לכל אחד מהגורמים במערכת הביטחון סמכויות משלו, אך לעיתים נדרשת הכרעה בשאלה מי הגורם שיתמודד עם איום ביטחוני מסוים.
בין הגורמים השונים מתקיימים אינטראקציה ושיתוף פעולה, לשם מימושן של מטרות משותפות.
בנוסף לכך מתקיים מעבר של לוחמים/עובדים בין הגורמים השונים, ובפרט מעבר מצה"ל אל כל יתר הגורמים.
במיוחד בולט הדבר במוסד, שרבים מראשיו הם אלופים שהשתחררו מצה"ל.
הארגונים הנכללים במערכת הביטחון בישראל הם:
: אחראית על בניין הכוח בכוחות היבשה של צה"ל.
מערך החוד כולל את חיל הרגלים, חיל השריון, חיל ההנדסה הקרבית, חיל התותחנים, חיל הגנת הגבולות ויחידות מובחרות בצה"ל.
הפעלת הכוח היא באחריות הפיקודים המרחביים.
: מפעיל מטוסי קרב, מסוקי קרב וסער, מטוסי תובלה, כלי טיס בלתי מאוישים, לוויינים ואמצעים נוספים.
משמש כ"זרוע האסטרטגית" של צה"ל.
: מפעיל ספינות סיור ובט"ש מהירות, ספינות טילים, צוללות אסטרטגיות ואת יחידת הקומנדו הימי שייטת 13. חיל הים מגן על חופי ישראל ונתיבי הסחר הימיים של ישראל, וכן שותף במבצעים אסטרטגיים רחוקים.
: אחראי על מודיעין צבאי ובין השאר על מתן הערכות מודיעין טקטיות ואסטרטגיות, כולל התרעה על סיכוי ממשי למלחמה.
בין יחידותיו נמנות סיירת מטכ"ל ויחידה 8200.
: אחראי למתן מענה טכנולוגי ולוגיסטי לקיומו, לכשירותו ולמילוי משימותיו של הצבא.
: הגוף המתכנן והמתאם את פעילות הצבת כוח האדם ותנועתו, הטיפול במשאבּי האנוש של הצבא, התכנון מול תקינת אגף התכנון ותנאי השירות של הפרט.
: נושא באחריות מטה לתכנון והפעלת כוחו המבצעי של צה"ל באמצעות מפקדות הפיקודים המרחביים, מפקדת זרוע האוויר, מפקדת זרוע הים, זרוע היבשה ואגפי המטכ"ל השונים.
: הגוף המתווה את מדיניות הקשר, התקשורת, המחשוב, השליטה והבקרה ואבטחת מערכות מידע בצה"ל.
: הגוף המרכזי במטה הכללי העוסק בבניין הכוח הצבאי הכולל המלצות לרמטכ"ל על כיוונים אפשריים לבניין הכוח של צה"ל, וגיבוש עבודת מטה בתכנון הקצאת המשאבים ובתחומי הארגון, התשתיות והפריסה בצבא וכן בפיתוח שיטות לחימה וחדשנות.
המוסד למודיעין ולתפקידים מיוחדים ("המוסד")
ארגון הביון של המדינה, הממונה על איסוף מידע אזרחי וצבאי, דיפלומטיה חשאית ופעולות ביטחון חשאיות מחוץ לגבולות המדינה.
נועד להגן על המדינה מפני חתרנות פנימית המסכנת את ביטחונה או מפרה את חוקיה.
הוא אחראי בין השאר על סיכול טרור, אבטחה, סיכול ריגול ואבטחת מידע.
בפועל תפקידו כולל גם סיכול טרור פלסטיני שמקורו ביש"ע.
המשטרה של מדינת ישראל, העוסקת בביטחון פנים, שמירה על הסדר הציבורי, מניעה של מעשי פשע, לכידת עבריינים ואכיפת החוק.
: היחידה של משטרת ישראל לתגובה מהירה ומאבק בפשיעה קשה ובהפרות סדר, מהווה מקבילה למשמר הגבול במשטרת ישראל הכחולה.
: יחידה משטרתית מיוחדת לחבלה וסילוק פצצות של משטרת ישראל.
מטפלת בחפצים חשודים, מטעני חבלה, תחמושת ונפלי תחמושת.
: הזרוע הקרבית של משטרת ישראל.
באופן רשמי כפופה למשטרת ישראל בלבד אך בפועל גם לצבא ההגנה לישראל בשיתוף פעולה עם המשטרה בעיקר בזמני חירום.
ככוח ז'נדרמריה, משמר הגבול (מג"ב) אחראית על ביטחון הפנים, הגנת הגבולות ואזורי הספר, שיטור כפרי, לוחמה בטרור וסיוע למשטרה באירועים כגון הפרות סדר ואירועים ביטחוניים.
מג"ב פועל גם בשטחי יהודה ושומרון תחת פיקוד המרכז ותפקידו שם הוא לספק הגנה וביטחון לתושבים, לצד מלחמה בטרור ולכידת אויבים חיצוניים הנמצאים בתוך גבולות המדינה.
: היחידה הלאומית המיוחדת ללוחמה בטרור.
יחידת ההשתלטות הלאומית של ישראל שמתמחה בחילוץ בני ערובה וטיפול בפיגועי חטיפה ומיקוח, בפעולות סיכול ולוחמה בטרור וכן במבצעים מיוחדים וטיפול בפשיעה קשה.
מפעילה לוחמי פריצה (צוות חוד), לוחמי טג"ח ("קופים"), מסתערבים, צלפים, חבלנים, כלבנים ועוד.
: גוף מבצעי של משטרת ישראל, הפועל במסגרת משמר הגבול.
: ארגון מתנדבים המסייע למשטרה, פועל בכפוף לאגף שיטור אבטחה וקהילה.
ארגון הכליאה הלאומי האחראי על הפעלת בתי הסוהר בישראל.
גוף האבטחה הממלכתי האחראי על אבטחת משכן הכנסת.
גוף האבטחה הממלכתי האחראי על אבטחת בתי המשפט ושופטים בישראל.
ארגון הכבאות וההצלה הרשמי של מדינת ישראל.
בעקבות מלחמת לבנון השנייה הוקמה רשות חירום לאומית כגוף נפרד ממשרד הביטחון אך לבסוף פעילותה כגוף עצמאי הופסקה והיא אוחדה לתוך משרד הביטחון.
מפעם לפעם עולות הצעות לארגון חדש במערכת הביטחון, לשם מילוי פונקציה שחסרה במערכת זו, כפיצול של יחידה ארגונית קיימת והפיכתה ליחידה עצמאית, או לשם שינוי יחסי הכוחות בין המרכיבים השונים של מערכת הביטחון.
בחודש מרץ 2004, למשל, הציעה הוועדה לחקירת מערך המודיעין בעקבות המלחמה בעיראק להפוך את אחת מיחידות המודיעין של הצבא, יחידה 8200, לגוף אזרחי נפרד מהצבא (בדומה למקבילתה האמריקאית, ה-NSA).
משרדו של ראש ממשלת ישראל האחראי על שלל ארגונים ממלכתיים אשר כפופים ישירות לראש הממשלה ובין היתר על ארגוני ביטחון ואכיפה כגון המוסד, השב"כ, המל"ל וסוכנות הסייבר הממשלתית.
המשרד הממשלתי המפקח על פעולת הצבא, ועוסק בפעולות אזרחיות הקשורות לתפעול הצבא, כגון רכש ושיקום.
במסגרת משרד הביטחון פועל המלמ"ב – הממונה על הביטחון במשרד הביטחון, שאחראי על אבטחת משרד הביטחון עצמו ועל אבטחת התעשיות הביטחוניות.
המשרד גם מופקד על רשות חירום לאומית (רח"ל).
המשרד לביטחון לאומי (לשעבר המשרד לביטחון פנים)
המשרד הממשלתי המפקח על פעולתם של משטרת ישראל, שירות בתי הסוהר ושירותי כבאות והצלה.
גוף מייעץ ומתאם בענייני ביטחון ואסטרטגיה במשרד ראש הממשלה.
גוף המתאם את הגנת הסייבר ואבטחת המידע של ישראל.
הרשות לאיסור הלבנת הון ומימון טרור
גוף מודיעין בעל אחריות על מאגרי המודיעין הפיננסי הלאומי ומתכלל את תמונת המודיעין בתחום זה עבור רשויות אכיפת החוק וגופי הביטחון בישראל.
בנוסף עוסק במניעה ובחקירה של עבירות הלבנת הון, פעילות ארגוני טרור ופעילות שעניינה פגיעה בביטחון המדינה.
משרד ממשלתי שהיה אחראי על מוכנות העורף למצב חירום.
גוף מייעץ לראש הממשלה בנושאים הקשורים לקהילת המודיעין הישראלית ובנושאי אסטרטגיה מבוססת מודיעין.
הפיקוח הפרלמנטרי על מערכת הביטחון מבוצע על ידי ועדת החוץ והביטחון של הכנסת וועדות המשנה שלה:
ועדת משנה למודיעין ולשירותים חשאיים
ועדת משנה לתפיסת הביטחון ובניין הכח
ועדת משנה לכוננות וביטחון שוטף
ועדת משנה לענייני חוץ והסברה
מערכת הביטחון כפופה לביקורת מטעם מבקר מערכת הביטחון (הממונה על ידי משרד הביטחון), מבקר פנים (בצה"ל ובגופים האחרים) ומבקר המדינה.
בנוסף קיימים המטה לביטחון לאומי ותפקידי המזכיר צבאי שתפקידם לתאם ולייעץ לממשלה, ראש הממשלה, שר הביטחון והנשיא.